చెన్నై: జయ మరణం తర్వాత తమిళ రాజకీయాల్లో నెలకొన్న సంక్షోభం పళని బల నిరూపణ పరీక్షలో నెగ్గడంతో ఓ కొలిక్కి వచ్చింది. ప్రజాస్వామ్యబద్దం కానీ, కాకపోనీ పళని స్వామి మాత్రం 122 ఓట్లతో బల పరీక్ష నెగ్గారు. పన్నీర్కు మద్దతిస్తున్న 11 మంది వ్యతిరేకంగా ఓట్లేశారు. కాంగ్రెస్కు చెందిన 8 మంది సభ్యులు సభ నుంచి వాకౌట్ చేసి బయటికొచ్చేశారు. డీఎంకే సభ్యులు తమకు అవమానం జరిగిందంటూ గవర్నర్కు ఫిర్యాదు చేశారు. నిన్న తమిళనాడు అసెంబ్లీ బయట, లోపల జరిగింది క్లుప్తంగా ఇది. పళని స్వామి ప్రభుత్వమైతే ఎమ్మెల్యేల మద్దతుతో బల పరీక్షను నెగ్గింది. కానీ ప్రభుత్వ స్థిరత్వంపై పలు అనుమానాలు వ్యక్తమవుతున్నాయి. పళని ప్రభుత్వం నిలబడుతుందా లేదా అన్నది సందేహమే.సీఎం ఎన్నిక స్పీకర్ లెక్క ప్రకారం చెల్లినా, ప్రజాస్వామ్యయుతంగా చూస్తే ఆ ఎన్నిక ఎంత మాత్రం చెల్లదంటున్నారు రాజకీయ విశ్లేషకులు. 234 మంది ఉన్న అసెంబ్లీలో 122 మంది ఎమ్మెల్యేలు పళనికి మద్దతు తెలిపారు అయితే విశ్వాస తీర్మానానికి సంబంధించి జరిగే ఓటింగ్ ప్రక్రియలో ప్రతిపక్షానికి అవకాశం ఇవ్వకపోవడం ఎంత మాత్రం సమంజసం కాదంటున్నారు. అది కచ్చితంగా ప్రజాస్వామ్య విలువలను కాలరాయడమేనని రాజకీయ విశ్లేషకులు చెబుతున్నారు. శశికళ ప్రతిపాదించిన పళని స్వామి లొసుగులను అడ్డం పెట్టుకుని సీఎం అయ్యిండొచ్చు కానీ ప్రజల విశ్వాసాన్ని పొందినప్పుడే ఆయన బలపరీక్షలో నెగ్గినట్టని వారు వాదిస్తున్నారు. శశికళ నమ్మకస్తుడిగా పరిపాలన కొనసాగిస్తే పళనికి చిక్కులు తప్పవని హెచ్చరిస్తున్నారు. అవినీతి కేసుల్లో జైలు జీవితం గడుపుతున్న శశికళపై ప్రజల్లో కూడా తీవ్ర వ్యతిరేకత ఉందని, జయలలిత చనిపోవడానికి కూడా శశికళే కారణమని మెజార్టీ తమిళ ప్రజలు భావిస్తున్నారని రాజకీయ విశ్లేషకులు చెబుతున్నారు. అలాంటి శశికళ ప్రతిపాదించిన వ్యక్తిగా సీఎం పీఠమెక్కిన పళనిస్వామి ఆమె ఆదేశాలను పాటిస్తే ప్రభుత్వాన్ని ఎక్కువ కాలం నడపగలిగే అవకాశమే లేదని వారు అభిప్రాయపడుతున్నారు. అయితే ఏదేమైనా జయలలిత సమాధి దగ్గర మొదలైన రాజకీయాలు ఆమె సమాధి వద్ద పళని అంజలి ఘటించడంతో ముగిసిపోవడం గమనార్హం.
chennai: jaya maranam tarvaata tamila rajakeeyaallo nelakonna sankshobham palani bala niruupana pareekshalo neggadamtho oo kolikki vachindi. prajaasvaamyabaddam cony, kakaponi palani swami maatram 122 otlatho bala pareeksha neggaaru. panneerku maddatistunna 11 mandi vyatirekamgaa otlesaaru. congresku chendina 8 mandi sabhyulu sabha nunchi wacout chesi bayatikochesaaru. dmca sabhyulu tamaku avamanam jarigindantuu gavarnarku firyaadu chesaru. ninna tamilanadu assembley bayata, lopala jarigindi kluptamgaa idhi. palani swami prabhutvamaite emmelyela maddatuto bala pareekshanu neggindi. cony prabhutva sthirathvampai palu anumaanaalu vyaktamavutunnaayi. palani prabhutvam nilabadutundaa leda annadi sandehame.cm ennika speaker lekka prakaaram chellina, prajaasvaamyayutamgaa chuste aa ennika entha maatram chelladantunnaru rajakeeya vislaeshakulu. 234 mandi unna assembleelo 122 mandi emmelyelu palaniki maddatu telipaaru ayithe vishwaasa teermaanaaniki sambandhinchi jarige oting prakriyalo pratipakshaaniki avakaasam ivvakapovadam entha maatram samanjasam kaadantunnaaru. adhi kachitamgaa prajaaswaamya viluvalanu kaalaraayadamenani rajakeeya vislaeshakulu chebutunnaru. sasikala pratipaadinchina palani swami losugulanu addam pettukuni cm ayyindochu cony prajala vishwaasaanni pondinappude aayana balapareekshalo negginattani vaaru vaadistunnaaru. sasikala nammakastudigaa paripaalana konasagiste palaniki chikkulu tappavani hecharistunnaru. avineeti kesullo jailu jeevitam gaduputunna sasikalapai prajallo kuudaa teevra vyatirekata undani, jayalalita chanipovadaniki kuudaa sasikale kaaranamani mejarty tamila prajalu bhaavistunnaarani rajakeeya vislaeshakulu chebutunnaru. alanti sasikala pratipaadinchina vyaktigaa cm peethamekkina palaniswamy aame aadesaalanu paatiste prabhutvaanni ekkuva kaalam nadapagalige avakasame ledani vaaru abhipraayapadutunnaaru. ayithe edemaina jayalalita samadhi daggara modalaina rajakeeyaalu aame samadhi vadda palani anjali ghatinchadamtho mugisipovadam gamanarham.